ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
11 พ.ย. 2558

แนวโน้มภาคบ่าย: ผันผวนอิงทางบวก
– ตลาดหุ้นไทยเช้านี้ยังผันผวนในกรอบ ขณะการประมูลใบอนุญาตคลื่นความถี่ 1800 MHz เป็นไปอย่างราบรื่น โดยรอผลอย่างไม่เป็นทางการในวันนี้
– แม้การที่จีนประกาศตัวเลขยอดค้าปลีกในเดือนต.ค. ดีกว่าคาดเล็กน้อยที่ 11% อาจช่วยลดความกังวลต่อเศรษฐกิจจีนได้บ้าง แต่ไม่น่ามาก เนื่องจากผลผลิตภาคอุตสาหกกรมกลับออกมาแย่กว่าคาดเล็กน้อยที่ 5.6%  
– ผลประกอบการหุ้นรายตัวขนาดกลาง-เล็ก ทยอยประกาศออกมามากขึ้น ซึ่งอาจเห็นแรง Sell on fact ออกมาบ้าง 
– มอง SET บ่ายนี้ น่าผันผวนอิงทางบวกได้ ขณะบรรยากาศการประมูลช่วยหนุนตลาด เศรษฐกิจจีนไม่ได้แย่กว่าคาดมาก ขณะคาดว่ากองทุน LTF/RMF ยังมีบทบาทในการช่วยพยุงตลาด มองกรอบช่วงบ่ายวันนี้ 1390-1410 จุด
– กลยุทธ์ระยะสั้นแนะนำทยอยซื้อสะสมเมื่ออ่อนตัว ขณะคงพอร์ตหุ้นไม่เกิน 60%
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,400.53 เปลี่ยนแปลง +2.15 จุด มูลค่าการซื้อขาย 18,762 ลบ.
แค่มีรีบาวด์ตามสัญญาณจากกราฟ 60 นาที ซึ่งดูยังไม่ใช่การขึ้นอย่างมั่นคงนัก มองแนวต้านจำกัดเพียง 1405-1410 จุด แนะนาทยอยทำกำไรระยะสั้น แล้วรอรับใหม่ที่ 1395-1390 จุด
SAMCO/4.20 
ความเห็น   ราคาขยับหลังวานนี้ลงแตะแนวรับเดิม โดยดีดตัวขึ้นพร้อมแรงซื้อและสัญญาณจากเครื่องมือระยะสั้น ลุ้นรีบาวด์ได้ “เก็งกำไร” แนวรับ 4.16 แนวต้าน 4.36-4.40 Cut loss 4.10 บ.
WHA/3.44 
ความเห็น   เดินหน้ามาแรงทั้งราคาและ Volume บวกแรงหนุนจากเครื่องมือทั้งระยะสั้นและกลาง แนวโน้มดี “เก็งกำไร” แนวรับ 3.40 แนวต้าน 3.54 Cut loss 3.36 บ.
PSTC/1.04 
ความเห็น  ราคาเขยิบออกข้างท่ามกลางแรงซื้อที่หนาแน่น และ Modi. Sto. ที่ Oversold เริ่มฟื้นตัว คาดรีบาวด์ทดสอบ EMA-25 “เก็งกำไร” แนวรับ 1.01 แนวต้าน 1.07-1.09 Cut loss 0.98 บ.
 
ตลาดอนุพันธ์
กลยุทธ์  
S50Z15/893.10
ความเห็น  Short เปิดได้ตอนเช้าที่ 890.10 จุด ถือต่อถ้าไม่ผ่าน 895 จุด รอทำกำไร 882 จุด
ITDZ15/7.82
ความเห็น   Long ที่เปิดไว้ 7.74 บาท รอทำกำไร 8 บาท ตัดขาดทุนหากหลุด 7.60 บาท
GFZ15/18,690
ความเห็น   Short ที่เปิดไว้ 18,680 บาท รอทำกำไร 18,500 บาท ตัดขาดทุนเหนือ 18,750 บาท
BRZ15/1,730
ความเห็น   Short ที่เปิดไว้ 1,740 บาท รอทำกำไร 1,710 บาท ตัดขาดทุนเหนือ 1,755 บาท
USDZ15/35.93
ความเห็น   Long เปิดได้ตอนเช้าที่ 35.95 บาท ถือต่อถ้าไม่หลุด 35.91 บาท รอทำกำไร 36.02 บาท
 
อนุพันธ์เด่นเชิงเทคนิค  
&gt;&gt; S50Z15 / ราคาปิด 893.10 จุด เปลี่ยนแปลง +4.40 จุด
กราฟ 10 นาที แกว่งตัวออกข้าง เครื่องมือ MACD ปรับค่าขึ้นเหนือ Zero Line ได้เล็กน้อย ระยะสั้นลุ้นรีบาวด์ได้ แต่มอง Upside ยังค่อนข้างจำกัด รับ 890, 888 จุด ต้าน 897, 900 จุด  